Consiliul Local al Municipiului Timişoara


     Se aprobă,

Direcţia de Asistenţă Socială - Comunitară


     PRIMAR
Serviciul pentru Protecţia Socială                              GHEORGHE CIUHANDU
 a Persoanelor Vârstnice







 Nr. _________________________


Referat,

pentru alocarea de la bugetul local a sumei de  6.000 lei  în vederea aniversării        vârstnicilor longevivi din Timişoara şi a cuplurilor  cu peste 50 ani căsătorie
Începând cu anul 2005 Primăria Municipiului Timişoara împreună cu Serviciul pentru Protecţia Socială a Persoanelor Vârstnice au iniţiat după modelul Oraşului înfrăţit Mulhouse acţiunea „ Aniversarea celor mai vârstnici timişoreni şi a celor mai longevive cupluri „ ( persoane peste 90 ani şi cupluri cu peste 50 ani căsătorie).

Anul trecut acest eveniment s-a desfăşurat de trei ori ( 17 mai, 1 august, 7 decembrie) iar totalul celor sărbătoriţi a fost: 46 cupluri şi 82 persoane vârstnice.

Manifestările s-au realizat de fiecare dată cu sprijinul beneficiarilor din centrul de zi care au confecţionat felicitările şi de asemenea cu ajutorul sponsorului Centrul Comercial Terra. 
Pentru persoanele vârstnice această acţiune a avut un rol important, deoarece au simţit „pe viu” respectul şi preţuirea comunităţii locale.

 Prin Decizia nr. 14/14.12.2006, Comisia de acreditare a furnizorilor de servicii sociale Timiş a acreditat Direcţia de Asistenţă Socială – Comunitară pentru Centru de Zi pentru Persoane Vârstnice astfel că, acţiunea aceasta constituie unul dintre obiectivele Planului Strategic privind Activitatea Direcţiei în domeniul serviciilor sociale în periada 2006-2011. 
Amplitudinea manifestării, mediatizată în presă şi posturile locale Radio- TV, face ca în prezent în baza de date a Serviciului să fie înscrise aproximativ 120 persoane vârstnice cu peste 90 ani şi 97 cupluri cu peste 50 ani căsătorie .

Din acest an acţiunea se va desfăşura trimestrial tot în sala de consiliu a Primăriei, dar creşterea mare a numărului de persoane face imposibilă susţinerea evenimentului doar cu ajutorul sponsorilor.

Având în vedere cele prezentate, propunem alocarea sumei de 6.000 lei de la- „Titlul II Bunuri şi servicii- articolul 20.30.- Alte cheltuieli aliniatul 20.30.02.Protocol şi reprezentare” şi aprobarea în Consiliul Local a proiectului de hotărâre privind stabilirea acestei sume, pentru o cât mai bună desfăşurare a evenimentului.  
   Viceprimar,




               
          Avizat 

                 ADRIAN ORZA
                          
             Director Economic PMT
                                                                              ADRIAN BODO
       Director Executiv          Şef Serviciu pentru Protecţia Socială a Persoanelor Vârstnice
      MARIA STOIANOV                                    GABRIELA  CRISTINA CURUŢ                                  

    



     Şef Serviciu Juridic




          MIRELA LASUSCHEVICI
